དས་ཐམས་ཅད་རྨི་ལམ་སྒྱུ་མ་ལྟ་བུ་ཡིན་པ་ལ། དེ་ལྟར་མ་རྟོགས་པའི་སེམས་ཅན་
འདི་རྣམས་སྙིང་རེ་རྗེ་སྙམ་ནས་ཉིན་ལན་གསུམ་མཚན་ལན་གསུམ་དུ་རིགས་དྲུག་ལ་གཟིགས་པ་ཡིན་ཏེ། སྙིང་རྗེ་དེ་ཐུགས་ལ་ཡོད་པའི་བརྡར་སྤྱན་དམར་བའོ། །དེ་བཞིན་དུ་བྱམས་པ་ལ་ཡང་གསུམ་ཡོད་པའི་ནང་
ནས། དམིགས་མེད་ཀྱི་བྱམས་པ་འགྱུར་བ་མེད་པ་དེ་ཉིད་ཐུགས་ལ་ཡོད་པའི་བརྡར་ཁ་དོག་ནག་པོའམ། ནམ་མཁའ་སྔོན་པོ་དེ་ཉིད་འགྱུར་མེད་ཡིན་པས་དེ་བཞིན་དུ་སྐུ་མདོག་ནག་པོའམ་ཡན་ལག་ནག་པོའོ། །སྦྱིན་པ་བཞི་ཡོད་
པའི་ནང་ནས་ཟང་ཟིང་གི་སྦྱིན་པས་སེམས་ཅན་བསྡུས་ནས་ཚིམ་པར་བྱས། སྙན་པར་སྨྲ་བ་ནི་ཆོས་ཀྱི་ཡོན་ཏན་བརྗོད། དོན་སྤྱོད་པ་ནི། སེམས་ཅན་གཞན་ཆོས་ལ་སྦྱར། དོན་མཐུན་པ་ནི་རང་ཉིད་ཀྱིས་ཀྱང་ཆོས་ཉམས་སུ་ལེན་
པ་སྟེ། དེ་ལྟ་བུའི་བསྡུ་བའི་དངོས་པོ་བཞིའི་སེམས་ཅན་གྱི་དོན་མཛད་པའི་བརྡར་ཞབས་བཞི་པའོ། །བསམ་གཏན་བཞི་གཟུགས་མེད་ཀྱི་ཏིང་ངེ་འཛིན་བཞི་སྟེ་རྣམ་ཐར་བརྒྱད་ཀྱི་ཡོན་ཏན་རྫོགས་པའི་བརྡར་ཞལ་བརྒྱད་པའོ། །ཕྱི་
༧ ནས། དམིབ
ཞེ་དྲུག་
་ཡོད་ཚོ

ཀྱེ་རྡོར་ཆོས་སྐོར་
སྟོང་པ་ཉིད་ནང་སྟོང་པ་ཉིད་ལ་སོགས་པའི་སྟོང་ཉིད་བཅུ་དྲུག་གི་རྟོགས་པ་མཐར་ཕྱིན་པའི་བརྡར་ཕྱག་བཅུ་དྲུག་གོ། །གུག་བསྐྱེད་ཅེས་བྱ་བ་ནི་རྟགས་དང་མཚན་མ་ཆ་ལུགས་སོགས་ལ་འཇུག་པ་ཡིན་པས་ཐོད་པ་སྐམ་པོ་ལྔས་དབུ་
བརྒྱན་པ་ནི་རྒྱལ་བ་རིགས་ལྔའི་ཡོན་ཏན་རྫོགས་པའོ། །ཞི་བས་མི་འདུལ་བའི་གདུག་པ་ཅན་འདུལ་བའི་ཕྱིར་ཁྲོ་བོའི་གཟུགས་ཉིད་དོ། །བརྙེས་པར་བྱ་བ་སྐུ་གསུམ་གྱི་ཡེ་ཤེས་བརྙེས་ཤིང་གཟིགས་པར་བྱ་བ་ཁམས་གསུམ་གྱི་
སེམས་ཅན་ལ་གཟིགས། མཁྱེན་པར་བྱ་བ་དུས་གསུམ་གྱི་དངོས་པོའི་རང་བཞིན་མཁྱེན། སེམས་ཉིད་གསལ་སྟོང་ཟུང་འཇུག་གསུམ་གྱི་རྟོགས་པ་མཐར་ཕྱིན་པའི་བརྡར་སྤྱན་གསུམ་པའོ། །ཕྱི་རོལ་གྱི་འབྱུང་བ་ལྔ་ལ་བརྟེན་ནས་
ལུས་གྲུབ་པ་ཡིན་པས། ས་ལ་བརྟེན་ནས། ཤ་གྲུབ་པ་ཡིན་ཏེ། ཤ་རྣམ་པར་དག་པ་ཉིད་པུཀ་སིའོ། །དེ་བཞིན་དུ་ལུས་ཀྱི་ཁྲག་ཐམས་ཅད་རི་ཁྲོད་མའོ། །དེ་བཞིན་དུ་ཁུ་བའམ་བྱང་སེམས་ནི་གདོལ་པ་མོའོ། །ལུས་ཀྱི་རྐང་
དང་ཚིལ་ཐམས་ཅད་ནི་གཡུང་མོའོ། །དངས་མ་ཁྲག་ཤ་ཚིལ་རུས་རྐང་ཁུ་བ། ལུས་ཟུངས་བདུན་ཡིན་ཞེས་གསུངས་པ་ལྟར་ལུས་ཀྱི་ཟུངས་བདུན་གྱི་ཕྱི་ཤུན་འོ་མ་ལ་བཀྲིས་མ་ཆགས་པ་ལྟ་བུའི་པགས་པ་བདུན་ནི་བྱང་ཆུབ་ཀྱི་ཡན་
ལག་བདུན་ནོ། །ཐོད་རུས། རྐང་རུས། རྩིབ་རུས། ཚིགས་རུས་ཏེ་རུས་པའི་རིགས་མི་འདྲ་བ་བཞི་ཡོང་པ་ནི་སྡུག་བསྔལ་བ་དང་སོགས་འཕགས་པའི་བདེན་པ་བཞིའོ། །དག་པ་དྲན་པ་བསྡུ་ན་དེ་ཙམ་གྱིས་ཀྱང་ཆོག སྤྲོ་
382

།ན། ཕྱག་གཡས་བརྒྱད་ཀྱིས་ཕྱག་མཚན་བརྒྱད་ཀྱིས་སེམས་ཅན་ཐམས་ཅད་ཀྱི་ནད་བརྒྱད་ལ་སོགས་སྡིག་སྡུག་པ་ཐམས་ཅད་བདག་ལ་ལེན། གཡོན་གྱི་ཕྱག་མཚན་བརྒྱད་ཀྱིས་བདག་གི་བདེ་དགའ་
ཐམས་ཅད་གཞན་ལ་སྟེར་བས། བདག་གཞན་མཉམ་བརྗེ་བྱང་ཆུབ་ཀྱི་སེམས་སྟོང་ཉིད་སྙིང་རྗེའི་སྙིང་པོ་ཅན་གྱི་དག་པ་མཚོན་ནོ། །བཅོམ་ལྡན་འདས་ནི་ཆོས་ཀྱི་དབྱིངས་ཀྱི་ཡེ་ཤེས་སོགས་ཡེ་ཤེས་ལྔ་དང་ཚད་མེད་བཞིའི་ངོ་
བོ། བཅོམ་ལྡན་འདས་སྙིང་པོ་ཀྱཻ་རྡོ་རྗེ་ལྷ་དགུ་པོ་འདི་ཉིད་ཡིན་ནོ། །གཞལ་ཡས་ཁང་ནི་བྱང་ཆུབ་ཀྱི་ཕྱོགས་ཀྱི་ཆོས་སུམ་ཅུ་རྩ་བདུན་ཞེས་པ་ནི། བྱང་ཆུབ་ཀྱི་ཕྱོགས་ཀྱི་ཆོས་སུམ་ཅུ་རྩ་བདུན་ནི་ཆོས་ཀྱི་སྐུའི་ཡོན་ཏན་ཡིན་པས་དེ་
》ཉིད་གཟུགས་ཀྱི་རྣམ་པར་སྐུར་བཞེངས་པ་ནི་གཞལ་ཡས་ཁང་པ་ཉིད་ཡིན་ནོ། །དུར་ཁྲོད་བརྒྱད་ནི། འཇིག་རྟེན་གྱི་ཆོས་བརྒྱད་ནི་རྙེད་པ་དང་མ་རྙེད་པ་གཉིས། དགའ་བ་དང་མི་དགའ་བ་གཉིས། བདེ་བ་དང་སྡུག་བསྔལ་ ཚི
གཉིས། བསྟོད་པ་སྨད་པ་གཉིས་སོ། །སྒྱུ་མའི་དཔེ་བརྒྱད་ནི། སྒྱུ་མ་ལྟ་བུ་དང་། རྨི་ལམ། སྤྲུལ་པ། དྲི་ཟའི་གྲོང་ཁྱེར། སྨིག་རྒྱུ། མི་ཡོར། ཆུ་ནང་གི་ཟླ་བ། མེ་ལོང་གི་གཟུགས་བརྙན་ལྟ་བུ་རྣམས་སྣང་ལ་རང་བཞིན་
མེད་པ་སྒྱུ་མ་ལྟ་བུར་ཤེས་པར་བྱའོ། །རྣམ་པར་དག་པ་དང་ལུས་ཀྱི་བུ་ག་དགུ་རྣམ་པར་དག་པའོ།ཻ།གཟུགས་ཕུང་སོགས་ཕུང་པོ་ལྔ་ནི་རྡོ་རྗེ་མ་ལྔ་རྣམ་པར་དག་པའོ། །མཚམས་ཀྱི་ལྷ་མོ་བཞི་ནི་འབྱུང་བ་བཞི་རྣམ་པར་དག་པའི་

ངོ་བོའོ། །ཞེ་སྡང་སོགས་ཉོན་མོངས་པ་ལྔ་རྣམ་པར་དག་པ་ནི་རྡོ་རྗེ་མ་ལྔའོ། །མིག་ལ་སོགས་པའི་ཡུལ་ཅན་ལྔ་རྣམ་པར་དག་པ་ནི་གཏི་མུག་རྡོ་རྗེ་མ་ལ་སོགས་པའི་ལྷ་མོ་དྲུག་གོ། །གཟུགས་ལ་སོགས་པའི་ཡུལ་དྲུག་རྣམ་པར་
དག་པ་ནི་གཽ་རི་ལ་སོགས་ལྷ་མོ་དྲུག་སྟེ་དག་པ་དྲན་པའོ། །བཟླས་པའི་རྣལ་འབྱོར་ནི། དུས་རྒྱུན་དུ་དཀྱིལ་འཁོར་བསྡུས་ནས་གཙོ་བོ་ཡབ་ཡུམ་གྱི་ང་རྒྱལ་གྱིས་བྱས་ཀྱང་གཏུབ། བསྙེན་པ་ལ་སོགས་པའི་ཚེ་སྐབས་འདི་ཁོ་ནར་
བྱ་སྟེ། དེ་ཡང་ཡུམ་གྱི་ཐུགས་ཀའི་ཨཾ་ལས་སྔགས་ཀྱི་ཕྲེང་བ་བྱུང་ཞལ་ནས་ཐོན་ཡབ་ཀྱི་ཞལ་དུ་ཞུགས་སྐུའི་དབྱིབས་བརྒྱུད་རྡོ་རྗེའི་ལམ་ནས་བྱུང་སྟེ་ཡུམ་གྱི་པདྨར་ཞུགས། སྐུའི་དབྱིབས་བརྒྱུད་དེ་ཡུམ་གྱི་ཞལ་ནས་ཡབ་ཀྱི་ཞལ་
དུ་ཞུགས་ཏེ་རྒྱུན་མི་འཆད་པར་འཁོར་བ་ལས་ལས་དང་མཐུན་པའི་འོད་ཟེར་འཕྲོས་པས་ལྷ་རྣམས་དབང་དུ་འདུས་པར་བསམ་ལ། ཕྲེང་བ་བྱིན་རླབས་རྣམ་བཤད་ལས་ཤེས་པར་བྱའོ། །སྔགས་ཕྲེང་འཁོར་ཚུལ་ནི། ཡུམ་གྱི་ ཚོ
ཐུགས་ཀའི་ཨྃ་ལས་སྔགས་ཕྲེང་ཨོཾ་ནས་བརྩམས་ཏེ་རིམ་པ་བཞིན་དུ་བོད་ཡིག་དབུ་ཅན་ཡིག་ཕྲེང་ལ་བྲིས་པ་ལྟར་བྱུང༌། ཡུམ་གྱི་ཞལ་ནས་ཐོན། ཡབ་ཀྱི་ཞལ་དུ་ཞུགས། ཐུགས་ཀའི་ཧཱུྃ་ལ་ཐིམ་རོ་གཅིག་ཏུ་འདྲེས་ནས་ཧཱུྃ་ལས་
རིམ་པ་བཞིན་དུ་བོད་ཡིག་དབ་ཅན་ཡིག་ཕྲེང་ལ་བྲིས་པ་ལྟར་བྱུང༌།
སྐྱེ་བའི་ཚུལ་གྱི་སྐུའི་དབྱིབས་བརྒྱུད་རྡོ་རྗེའི་ལམ་ནས་ཡུམ་གྱི་པདྨར་ཞུགས་ཐུགས་ཀའི་ཨཾ་ལ་ཐིམ་རོ་གཅིག་ཏུ་འདྲེས་ཨཾ་ལས་སྐྱེས་པའི་ཚུལ་གྱིས་བྱུང༌། ཡུམ་གྱི་ཞལ་ནས་ཡབ་ཀྱི་ཞལ་དུ་ཞུགས་ནས་སྔར་བཞིན་རྒྱུན་མི་འཆད་

།པར་འཁོར་བར་བསམ་པ་ལས་རྒྱུན་གྱི་བཟླས་པའམ། གཞི་བསྙེན་ལ་སོགས་པའི་དུས་སུ་སྔགས་ཕྲེང་ཁ་དོག་དཀར་པོ་ལ་འོད་ཟེར་ཁ་དོག་དཀར་པོ་འཕྲོས་རང་གི་ལུས་ཐམས་ཅད་གང༌། སྒྲིབ་གཉིས
བག་ཆགས་ཐམས་ཅད་སྦྱངས། འོད་ཟེར་འཕྲོས་སངས་རྒྱས་དང་བྱང་ཆུབ་སེམས་དཔའ་ཐམས་ཅད་ལ་མཆོད་པ་འབུལ་སེམས་ཅན་ཐམས་ཅད་ལ་ཕོག དེ་རྣམས་ཀྱི་སྒྲིབ་གཉིས་བག་ཆགས་དང་བཅས་པ་ཐམས་ཅད་དག་ཀྱེ་རྡོ་རྗེའི་
གོ་འཕང་ལ་བཀོད།
སངས་རྒྱས་དང་བྱང་ཆུབ་སེམས་དཔའ་ཐམས་ཅད་ཀྱི་ཐུགས་རྗེ་དང་བྱིན་རླབས་ནུས་མཐུ་ཐམས་ཅད་འོད་ཟེར་དཀར་པོའི་རྣམ་པར་སྤྱན་དྲངས་ནས་རང་ཉིད་དང་སྔགས་ཕྲེང་ལ་ཐིམ་པས་བྱིན་གྱིས་བརླབས་པར་
བསམ་ལ། སྔགས་འཁོར་ཞིང་བཟླས་པར་བྱའོ། །དེ་བཞིན་དུ་རྒྱས་པ་ལ་སྔགས་ཕྲེང་སེར་པོ་ལ་འོད་ཟེར་སེར་པོ་འཕྲོས་སངས་རྒྱས་བྱང་སེམས་ཐམས་ཅད་མཆོད་དེ་རྣམས་ཀྱིས་རྒྱས་པའི་བྱིན་རླབས་ཐམས་ཅད་འོད་ཟེར་སེར་
པོའི་རྣམ་པར་བྱོན་རང་ལ་ཐིམ་པས་རང་གཞན་གྱི་ཚེ་བསོད་ནམས་སོགས་རྒྱས་པར་བསམས། དབང་ལ་སྔགས་ཕྲེང་དམར་པོ་ལ་འོད་ཟེར་དམར་པོ་འཕྲོས་རྟེན་གཡོ་སྣོད་བཅུད་ཐམས་ཅད་དབང་དུ་འདུས་པར་བསམས། དྲག་པོ་
ལ་འོད་ཟེར་སྔོན་པོའམ་ནག་པོ་འཕྲོས་ཕྱི་ནང་གི་དགྲ་བགེགས་ཐམས་ཅད་ཚར་གཅོད་པར་བསམ། ལས་སྣ་ཚོགས་པ་ལ་སྔགས་ཕྲེང་ཁ་དོག་སྣ་ཚོགས་པ་ལས་འོད་ཟེར་ཁ་དོག་སྣ་ཚོགས་འཕྲོས་དངོས་གྲུབ་ཐོབ་པར་

བསམས། དམིགས་པ་དེ་དང་ལྡན་པས་གཞི་བསྙེན་ལ་ཨཥྚ་འབུམ་ཕྲག་བཞི་བཟླས། དེ་ཝ་པི་ཙུ་ཀ་རྟ་རི་ཨ་ཨཱ་ཨི་ཨཱི་ཅེས་པ་བདག་མེད་ལྷ་མོ་བཅོ་ལྔ་རྣམས་ཐུན་རེ་ལ་མ་ཆག་ཙམ་བཟླས། ཨོཾ་ཨཱ་ཨཾ་ཅེས་པ་ཡུམ་གྱི་སྔགས་ལ་
ཨཥྚའི་གྲངས་དང་མཉམ་པར་བཟླ། ཨོཾ་ཨཱཿགཾ་ཧཱུཾ་ཕཊ་སྭཱཧཱ། ཞེས་པ་ལྟ་བུའི་ལྷ་མོ་བརྒྱད་ཀྱི་སྔགས་ཐུང་རྣམས་ལ་ཁྲི་ཚོ་བཞི་རེ་བཟླ། ལྷ་མོ་རྣམས་ཀྱི་མཚན་སྔགས་སམ་སྔགས་རིང་ཐུན་རེ་ལ་རེ་རེ་བཟླའོ། །རྒྱུན་གྱི་ཐུགས་
དམ་བདག་པོའི་བཟླས་པ་ནི། ཨཥྚ་ལ་བརྒྱ་སོང་ནས་ཡུམ་ལ་བརྒྱ་ལྷ་མོ་བརྒྱད་ལ་དེའི་བཅུ་ཆའི་བཟླས་པ་བྱའོ། །མང་ཉུང་གང་ལ་ཡང་དེའི་རིགས་འདྲེས་སོ། །བཟླས་པ་བསྡུ་བ་ནི། ཐལ་མོ་སྦྱར་ལ། བདེ་བར་གཤེགས་པ་
སོགས་ནས་ལྷ་མོ་བརྒྱད་ཞལ་བརྒྱད་ལ་ཐིམ་པའི་བར་བརྗོད་ལ། ཐིམ་ལུགས་ནི། གཽ་རི་ཙ་ཞལ་ལ་ཐིམ། བཻ་ཏ་ལི་སྟེང་ཞལ་ལ་ཐིམ། གཞན་རྣམས་རང་རང་གི་ཐད་ཐད་ཀྱི་ཞལ་ལ་ཐིམ་པ་ཡིན་ནོ། །སྲོད་ཐུན་ཐོ་རངས་ཐུན་སྔ་ཧཱུྃ
ཐུན་དགོང་ཐུན་བཞི་བྱས་པའམ། མི་ནུས་ན་སྔ་ཐུན་དང་དགོང་ཐུན་གཉིས་གཅིག་ཏུ་བྱས་དགོང་ཐུན་གྱི་རྗེས་སུ་འཇིག་རྟེན་དང་འཇིག་རྟེན་ལས་འདས་པའི་གཏོར་བསྔོ་རྒྱས་པར་བྱ། བདག་དང་རྣལ་འབྱོར་རྣམས་བྱིན་གྱིས་བརླབས་
པའི་ཕྱིར་རྡོ་རྗེའི་གླུ་ལེན། བཀྲ་མི་ཤིས་པ་རྣམས་འཇོམས་པའི་ཕྱིར་བཀྲ་ཤིས་ཚིགས་བཅད་རྣམས་བརྗོད། དགེ་བའི་རྩ་བ་སྟོབས་བསྐྱེད་པའི་ཕྱིར་སྨོན་ལམ་བཏབ་བོ། །སྲོད་ཐུན་གྱི་རྗེས་སུ་ལྷ་མོ་བརྒྱད་ཞལ་བརྒྱད་ལ་ཐིམ་ཞེས་
ཀྱེ་རྡོར་ཆོས་སྐོར་

ر
།པའི་བར་བརྗོད། ཉལ་བའི་རྣལ་འབྱོར་ནི། ཉལ་བའི་ཚེ་ཡུམ་ཡབ་ལ། ཡབ་ཀྱི་ཞལ་ཕྱག་ལྷག་མ་རྣམས་རྩ་བའི་ཞལ་ཕྱག་ལ། དེའང་ཐུགས་ཀའི་ཧཱུཾ་ལ། ཧཱུཾ་གི་ཞབས་ཀྱུ་ཁོག་པ་ལ། ཁོག་པ་མགོ
བོ་ལ། མགོ་བོ་ཟླ་ཚེས་ལ། ཟླ་ཚེས་ཐིག་ལེ་ལ། ཐིག་ལེ་ནཱ་ད་ལ། མཐར་ནཱ་ད་ཡང་མི་དམིགས་པར་བསམས་ལ། འོད་གསལ་ལྷན་ཅིག་སྐྱེས་པ་འཛིན་པ་དང་བྲལ་བའི་ངང་དུ་ཉལ། ཐོ་རངས་གཉིད་སད་པ་ན་ཆུ་ལ་ཉ་
འཕར་བའི་ཚུལ་གྱིས་ལྷའི་ང་རྒྱལ་གྱིས་ལངས་ལ། སྲོད་ཐུན་གྱི་རྗེས་ཀྱི་རྡོ་རྗེའི་གླུ་དང་བཀྲ་ཤིས་སྨོན་ལམ་རྣམས་བྱ། ཁྲུས་བྱེད་ན་དབང་གི་སྐབས་ཇི་ལྟ་བ་བཞིན་ནམ། རྣལ་འབྱོར་རྒྱས་བསྡུས་གང་རིགས་ཀྱི་ངག་ཏུ་ཡི་གེ་བརྒྱ་
པ་བཟླས་ཤིང་བཀྲུས་ལ་མཆོད་གཏོར་གྱི་རྣལ་འབྱོར་ལོགས་ནས་འབྱུང་བ་ལྟར་བྱས་ཏེ། ཐོ་རངས་ཀྱི་ཐུན་ལ་འཇུག་པ་སོགས་གོང་བཞིན་དུ་བྱའོ། །སྤྱོད་ལམ་གྱི་རྣལ་འབྱོར་ནི། རང་གཙོ་བོ་ཡབ་ཡུམ་གྱི་ང་རྒྱལ་གྱིས་ཡུལ་དང་
ཡུལ་ཅན་ཐམས་ཅད་ལྷའི་འཁོར་ལོར་ཤེས་པར་བྱས་ལ་སྡང་ཞེན་མེད་པར་ལོངས་སྤྱད། ཁ་ཟས་ཀྱི་རྣལ་འབྱོར་ནི། ཁ་ཟས་བཟའ་བའི་ཚེ་ཁ་ཟས་ལ་ལག་པ་གཡོན་པའི་མཐེབ་སྲིན་གྱིས་རེག་སྟེ། ཨོཾ་ཨཱཿཧཱུྃ་ཞེས་པས་བཟའ་
བཏུང་བདུད་རྩིར་བསམ་ལ། སྙིང་ཁའི་ཧཱུཾ་ལྷ་ཐམས་ཅད་ཀྱི་ངོ་བོ་མཆོད་པར་མོས་ཤིང་ཆགས་ཞེན་མེད་པར་བཟའ། ལྷག་མ། ཨོཾ་ཨུཙྪི་ཥྚ་བ་ལིཾ་ཏ་བྷཀྵ་སི་སྭཱཧཱ། ཞེས་སེ་གོལ་གྱིས་སྒྲ་དང་བཅས་ཏེ་ལྷག་མ་ལ་དབང་བའི་འབྱུང་
387
པ་དང་ ཨི
ཞེ་དགུ་

יו
པོ་ལ་སྦྱིན། ཁྱིམ་པ་ཡིན་ན་འདུ་ཤེས་གསུམ་ལྡན་གྱི་སྒོ་ནས་རྗེས་ཆགས་ཀྱི་རྣལ་འབྱོར་བྱའོ། །དེ་ལྟར་རྣལ་འབྱོར་བཅུ་ལ་མཉམ་བཞག་གི་རྣལ་འབྱོར་དང༌། མཉམ་པར་མ་གཞག་པའི་རྣལ་འབྱོར་གཉིས། མཉམ་གཞག་གི་རྣལ་
འབྱོར་ནི་བསྐྱེད་རིམ་རྫོགས་རིམ་གཉིས་ཡིན། མཉམ་པར་མ་གཞག་པའི་རྣལ་འབྱོར་ནི། རྗེས་ནི་བཟླས་པ་དང་སྤྱོད་ལམ་དང་ཁ་ཟས་དང༌། ཁྲུས་དང་གཏོར་མ་དང་ཐུན་མཚམས་ཀྱི་བྱ་བ་དང༌། ཉལ་བ་དང༌། ལྡང་བ་དང་
བརྒྱད་པོ་འདི་མཆོག་དང་ཐུན་མོང་གི་ལྷ་ཐམས་ཅད་ལ་བྱ། མཆོག་ལ་དག་པ་དྲན་པ་འདི་ཁྱད་པར་ཅན་ཡིན། དེ་ལྟར་རྣལ་འབྱོར་རྣམ་པ་བཅུ་བར་མ་ཆད་པར་ཉམས་སུ་བླངས་ན་གནས་སྐབས་སུ་གྲུབ་མཐའ་རྣམས་རིམ་པས་
རྙོགས་ཤིང་། མཐར་ཐུག་རྡོ་རྗེ་འཛིན་པའི་ས་མངོན་དུ་འགྱུར་བ་ནི་ངེས་པའོ། །ཁམས་དྲུག་ཡུལ་དྲུག་འགྲོ་དྲུག་དབང་པོ་དྲུག ཁ་དོག་དྲུག་དང་ཕུང་པོ་དབྱིབས་བཅས་དྲུག །སྦྱོང་ནས་རྒྱལ་བ་རིགས་དྲུག་ཐོབ་བྱེད་པའི། །སྒྲུབ་ཚེ
ཐབས་འདི་ནི་ཡན་ལག་དྲུག་པ་ཡིན། །དཔལ་ཀྱེ་རྡོ་རྗེའི་མངོན་རྟོགས་ལམ་དུས་ཀྱི་དམིགས་པའི་རིམ་པ་དང་མཚན་དོན་གྱི་བཤད་པ་ངག་རྒྱུན་ལས་ཡོད་པ་དབང་ལེན་ལུགས་ཀྱི་དམིགས་པ་འཕོས་ཚུལ་རྣམས་ཟླ་ཟེར་དང་མན་ངག་
རྣམ་བཤང་ནས་འབྱུང་བ་རྣམས་གསལ་པོར་བཀོད་པ་ཡིན་པས་དཔྱོད་ལྡན་གྱི་ཡིད་བརྟན་ཐུབ་པ་ཡོད་དོ། །ཞེས་པ་འདི་ནི་བསྟན་པ་ཡོངས་རྫོགས་ཀྱི་འཛིན་སྐྱོང་སྤེལ་གསུམ་གྱི་རང་དབང་ཐོབ་པ་ཁྲི་ཐོག་པ། སངས་རྒྱས་བསྟན་

اد །པས་བཀའ་གནང་དང་གསེར་དངུལ་ཇ་དར་སོགས་གནང་སྦྱིན་གྱིས་བསྐུལ་བ་ལ། གསུང་བཟློག་མ་བྲ་བར་ཨེ་ཝཾ་པའི་སློབ་མའི་མཐའ་ཆུང་དགེ་སློང་བཀྲ་ཤིས་དཔལ་ལྡན་གྱིས་སྡེ་དགེ་ལྷུན་གྲུབ་སྟེང་གི་
ལྔ་བཅུ་ཐམ་པ་བྱོན།
དགོན་པར་རང་གཞན་ལས་ཕན་དུ་རེ་བའི་བསམ་པས་བྲིས་པ། ཡི་གེའི་རིག་བྱེད་བན་ཚང་བའི་དབུ་མཛད་དགེ་སློང་བཀྲ་ཤིས་རྒྱ་མཚོ་དང༌། གྲོགས་ལྡན་ཙམ་ཞིག་འདུལ་བ་འཛིན་པས་བགྱིས་པ་འདི་ལ་ཉེས་འགལ་མཆིས་ན་བློ་
མཆོག་ཏུ་གྱུར་པ་རྣམས་ཀྱིས་བཟོད་པར་མཛད་ནས་ཐུགས་བརྩེ་བ་ཆེན་པོས་གཟུང་དུ་གསོལ། འདིས་བསྟན་པ་དང་སེམས་ཅན་ལ་ཕན་ཐོག་རྒྱ་ཆེན་པོ་འབྱུང་བར་གྱུར་ཅིག།
།།འདི་ལྟར་བགྱིས་པའི་རྣམ་དཀར་དགེ་བ་
དེས། །གངས་རི་ལྟར་དཀར་སྟོན་ཟླའི་འོད་ཟེར་ལྟར། །མཐའ་ཡས་འགྲོ་ལ་ཕན་བདེ་འབྱུང་བ་དང༌། །བཤད་སྒྲུབ་བསྟན་པ་རྒྱས་པའི་བཀྲ་ཤིས་ཤོག །སརྦ་མངྒ་ལཾ་བྷ་ཝནྟུ། ཨོྃ་སྭསྟི། རྣམ་འདྲེན་རྒྱུད་བཅས་བླ་མ་ལ་བཏུད་
དེ། །རྣམ་མང་རྒྱུད་སྡེའི་རྒྱ་མཚོ་ལས་ཐོན་པའི། །རྣམ་དག་རྒྱུད་རྒྱལ་དགྱེས་རྡོར་ཡིད་བཞིན་ནོར། །རྣམ་མཁྱེན་རྒྱུད་སྨྲའི་སྐྱེས་མཆོག་གོང་མ་འགས། །གང་ཆེན་ཚད་ལྡན་ལུང་གི་སྲད་བུ་ལ། །རྒྱ་ཆེན་བློ་ཡིས་སྤེལ་བའི་རིིན་
ཆེན་ཕྲེང༌